Kesari Box Office Collection Day 30: अक्षय कुमार की फिल्म 'केसरी' की रफ्तार हुई कम, जानें अब तक का कलेक्शन  
'केसरी' की रफ्तार हुई कम
करोड़ों से घटकर लाखों में आ गई कमाई
फिल्म 'कंलक' के रिलीज होने से पड़ा फर्क
A post shared by KESARI Movie (@kesarimovie) on Mar 29, 2019 at 11:34am PDT

फिल्म की कमाई के पड़ावों की बात करें तो केसरी (Kesari) ने 50 करोड़ का आकंड़ा सिर्फ 3 दिनों में पूरा कर लिया था. चौथे दिन फिल्म 75 करोड़ के क्लब में पहुंच चुकी थी. रिलीज के एक हफ्ते पूरे होने तक फिल्म 100 करोड़ क्लब में शामिल हो चुकी थी तो वहीं 25वें दिन केसरी (Kesari) ने 150 करोड़ की कमाई पूरी कर ली थी. बता दें कि फिल्म को जबरदस्त ओपनिंग मिली थी. कमाई के पहले दिन ही केसरी ने 20.40 करोड़ की कमाई कर ली थी. दर्शकों को इस रिस्पॉन्स को देखते हुए अभी तक अक्षय कुमार (Akshay Kumar) और परिणीति चोपड़ा (Parineeti Chopra) की फिल्म केसरी (Kesari) को सिनेमा घरों में जगह मिली हुई है. हालांकि फिल्म के शो जरूर कम हो गए हैं लेकिन फिल्म अगले एक हफ्ते तक सिनेमा घरों में लगे रहने की संभावना है. 



अक्षय कुमार (Akshay Kumar) ने इस फिल्म में जबरदस्त एक्शन से दर्शकों का दिल जीत लिया है.अक्षय कुमार और परिणीति चोपड़ा की फिल्म  'केसरी' (Kesari) 'सारागढ़ी के युद्ध (Battle of Saragarhi)' पर आधारित है. उनकी फिल्म को साल 2019 की सबसे बड़ी ओपनिंग भी मिली है. अक्षय कुमार (Akshay Kumar) की 'केसरी' को आलोचकों की खूब वाहवाही भी मिली और क्रिटिक्स से अच्छी रेटिंग भी मिली. 'केसरी' को अनुराग सिंह ने डायरेक्ट किया है और करण जौहर ने इसे प्रोड्यूस किया है.